|  |
| --- |
| დასახელება: **საგრანტო კონკურსი** ნარჩენების სეპარირებულად შემგროვებელი ან/და გადამამუშავებელი **კერძო კომპანიებისათვის** თანამედროვე აღჭურვილობის შეძენასა და მისი ოპერირების შესაბამისი უნარ-ჩვევების გაძლიერებაზე |
| მომწოდებელი: **USAID/WMTR II პროგრამა**  |
| გამოქვეყნდა: **19 ოქტომბერი, 2018 წელი** / ბოლო ვადა: **30 ნოემბერი, 2018 წელი** |
| თანდართული ფაილი: დაზიპული ფაილი ყველა დანართით |

USAID-ის WMTR II *პროგრამა,* რომელსაც ახორციელებს CENN, აცხადებს **საგრანტო კონკურსს** **კერძო კომპანიებისათვის**, რომლებიც ახორციელებენ მყარი ნარჩენების - პლასტმასის, ქაღალდის, მუყაოს, შუშის, ალუმინის ქილებისა და სხვა არასახიფათო ნარჩენების სეპარირებულ შეგროვებას ან/და გადამუშავებას.

საგრანტო კონკურსი ითვალისწინებს თანამედროვე/ენერგოეფექტიანი აღჭურვილობის თანადაფინანსების პრინციპით შეძენას, რომელიც ხელს შეუწყობს კომპანიის ოპერირების გაუმჯობესებას და წარმადობის ზრდას. ამავდროულად, აღნიშნული კონკურსის ფარგლებში, კომპანიებს საშუალება ექნებათ გაიუმჯობესონ ახალი აღჭურვილობის ოპერირების უნარ-ჩვევები, შესაბამისი ტრენინგის საშუალებით. გთხოვთ, გაითვალისწინოთ, რომ აღნიშნული აღჭურვილობის შეძენას, ასევე, ტრენინგის ჩატარების ორგანიზებას განახორციელებს USAID/WMTR II პროგრამა.

საგრანტო კონკურსში მონაწილეობის მიღება შეუძლია კომპანიებს, რომლებიც დარეგისტრირებულები არიან ან ოპერირებენ USAID/WMTR II პროგრამის **სამიზნე რეგიონებში - აჭარა, შიდა ქართლი, კახეთი და ქალაქი თბილისი**. კომპანიებს, რომლებსაც სურთ კონკურსში მონაწილეობა და დარეგისტრირებულები არიან და ოპერირებენ **სხვა რეგიონებში**, შეუძლიათ წარადგინონ საგრანტო განაცხადი იმ პირობით, რომ ისინი განახორციელებენ ნარჩენების სეპარირებულ შეგროვებას, შესყიდვას, გადამუშავებას (ამ აქტივობებიდან ერთ-ერთს ან რამდენიმეს) პროგრამის სამიზნე რეგიონებში. ამ შემთხვევაში, აპლიკანტმა განაცხადში უნდა წარადგინოს ამის ნათელი დადასტურება.

გრანტები გაიცემა და განხორციელდება USAID-ის და აშშ მთავრობის იმ რეგულაციების დაცვით, რომლებიც გამოიყენება გრანტებისა და კონტრაქტების დროს და ასევე, USAID/WMTR II პროექტის საგრანტო პროგრამის მართვის პოლიტიკის შესაბამისად.

განაცხადში აუცილებლად უნდა მიეთითოს ქვე-გრანტის განაცხადის **ნომერი: RFA # 18-003.**

განაცხადები წარდგენილ უნდა იქნეს არაუგვიანეს **2018 წლის 30 ნოემბრის** 18:00-საათისა, ელექტრონული ან ბეჭდვითი ფორმით შემდეგ მისამართზე:

|  |  |
| --- | --- |
| ***მისამართი:*** | *საქართველო,* *ქ. თბილისი, 0105**ბეთლემის ქუჩა #27*  |
| ***ელექტრონული ფოსტა:*** | *shorena.ebanoidze@cenn.org* |

დაგვიანებული ან შეუსაბამო განაცხადები არ განიხილება.

დეტალური ინფორმაცია იხილეთ დანართებში.

სატელეფონო ზარები არ მიიღება.